חגי ברגמן

חגי ברגמן (נולד ב-1952 בתל אביב) הוא חוקר מוח ורופא ישראלי, המכהן כפרופסור באוניברסיטה העברית. ברגמן נודע בעיקר בזכות עבודתו בחקר מחלת פרקינסון ובטיפולה, בין היתר בפיתוח טיפול הנודע בשם גירוי מוחי עמוק.

קריירה
ברגמן סיים את לימודי הרפואה בטכניון ב-1984 ולא המשיך להתמחות כמקובל, ולאחר פוסט דוקטורט ראשון באוניברסיטה העברית בהנחייתו של משה אבלס יצא לפוסט דוקטורט שני בבולטימור. מונה למרצה באוניברסיטה העברית ב-1990. בעבודתו ניצל את הידע על אודות הבסיס העצבי למחלת הפרקינסון - העדר דופמין בשל כשל בחומר השחור המהווה חלק מהגרעינים הבזליים ובעיקר הבנת המאזן הדופמינרגי של אלו, כדי לבצע הפחתה בפעילות המוגברת של הגרעין התת-תלמי. עבודה זו הביאה לטיפול בחולים על ידי גרייה חשמלית של גרעין זה באמצעות אלקטרודה קבועה. טיפול זה גורם להפסקת התסמינים של המחלה כאקינזיה, ברדיקינזיה ורעד, ובוצע עד היום במעל 250,000 חולים ברחבי העולם. 

במסגרת עבודתו פרסם את מחקריו בערוצי תקשורת שונים ובכתבי עת מדעיים ובינלאומיים

פרסים ומענקים 

 פרס רפפורט למצוינות בתחום המחקר הביו-רפואי לשנת 2013 
 פרס רוטשילד לשנת 2016.
 פרס בלומברג קק"ל למדען המצטיין 2017
 פרס אופזיין לחקר הפרקינסון ממרכז אדמונד ולילי ספרא למדעי המוח והפקולטה לרפואה2021 יחד עם ד"ר אבנר טלר
 מענק מחקר מהקרן הלאומית למדע, לקידום מחקר על הקשר בין הפרעות שינה לבין מחלות ניורולוגיות, כגון פרקינסון (האוניברסיטה העברית) 2022.

חיים אישיים 
נשוי לרויטל ואב לארבעה, ומתגורר בירושלים.

קישורים חיצוניים

 חגי ברגמן, באתר המעבדה לחקר הגרעינים הבזליים
 חגי ברגמן, באתר הפקולטה לרפואה
 ברגמן באתר מרכז אדמונד ולילי ספרא למדעי המוח

הערות שוליים

מדעני עצב ישראלים
נוירולוגים ישראלים
בעלי תואר דוקטור לרפואה מהטכניון - מכון טכנולוגי לישראל
סגל האוניברסיטה העברית בירושלים: רפואה
זוכי פרס רפפורט
זוכי פרס רוטשילד
ישראלים שנולדו ב-1952